title: Decizia nr. 878/2007/CE a Parlamentului European și a Consiliului din 23 iulie 2007 de modificare și de prelungire a termenului de aplicare a Deciziei nr. 804/2004/CE de stabilire a unui program de acțiune comunitară în vederea promovării unor acțiuni în domeniul protecției intereselor financiare ale Comunității (programul Hercule II)

text:
               25.7.2007

               RO

               Jurnalul Oficial al Uniunii Europene

               L 193/18

      DECIZIA
      NR. 878/2007/CE A PARLAMENTULUI EUROPEAN ȘI A CONSILIULUI

   din 23 iulie 2007
   de modificare și de prelungire a termenului de aplicare a Deciziei nr. 804/2004/CE de stabilire a unui program de acțiune comunitară în vederea promovării unor acțiuni în domeniul protecției intereselor financiare ale Comunității (programul Hercule II)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 280,
   având în vedere propunerea Comisiei,
   având în vedere avizul Curții de Conturi (1),
   hotărând în conformitate cu procedura prevăzută la articolul 251 din tratat (2),
   întrucât:

               (1)

               Comunitatea și statele membre și-au stabilit drept obiectiv combaterea fraudei și a oricăror alte activități ilegale care aduc atingere intereselor financiare ale Comunității, inclusiv a contrabandei cu țigări și a contrafacerii acestora. Pentru atingerea acestui obiectiv trebuie utilizate toate mijloacele disponibile, menținând, în același timp, actuala distribuție și actualul echilibru al responsabilităților între nivelul național și cel comunitar.

               (2)

               Acțiunile care au drept scop realizarea unei mai bune informări, a unor studii, a unor forme de instruire sau a unei asistențe tehnice contribuie semnificativ la ameliorarea protecției intereselor financiare ale Comunității.

               (3)

               Susținerea unor astfel de inițiative prin intermediul unor subvenții a permis, în trecut, intensificarea activităților Comunității și statelor membre de combatere a fraudei și de protecție a intereselor financiare ale Comunității, precum și îndeplinirea obiectivelor programului Hercule pentru perioada 2004-2006.

               (4)

               Articolul 7 litera (a) din Decizia nr. 804/2004/CE a Parlamentului European și a Consiliului (3) obligă Comisia să prezinte Parlamentului European și Consiliului un raport al Oficiului European de Luptă Antifraudă (OLAF) privind punerea în aplicare a programului Hercule și oportunitatea continuării acestuia. Concluziile acestui raport arată că obiectivele programului Hercule au fost îndeplinite. Raportul recomandă, de asemenea, prelungirea programului pentru perioada 2007-2013.

               (5)

               În vederea consolidării activităților Comunității și ale statelor membre în domeniul protecției intereselor financiare ale Comunității, inclusiv a luptei împotriva contrabandei cu țigări și a contrafacerii acestora, noul program ar trebui să acopere toate cheltuielile operaționale privind activitățile generale de luptă anti-fraudă ale Comisiei (OLAF) într-un act de bază unic.

               (6)

               Acordarea subvențiilor și încredințarea contractelor de achiziții publice în vederea promovării și punerii în aplicare a programului trebuie realizată în conformitate cu dispozițiile Regulamentului (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (4) și cu normele de aplicare a acestuia. Este adecvat ca subvențiile de funcționare să fie excluse din program deoarece acestea nu au fost utilizate, în trecut, pentru sprijinirea de inițiative.

               (7)

               Țările aderente și țările candidate ar trebui să aibă posibilitatea de a participa la programul Hercule II pe baza unui memorandum de înțelegere, întocmit în conformitate cu acordurile-cadru respective.

               (8)

               Prezenta decizie stabilește, pentru întreaga durată a programului, un pachet financiar care constituie referința principală pentru autoritatea bugetară, în cursul procedurii bugetare anuale, în sensul punctului 37 al Acordului interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (5),

         DECID:
   Articolul 1
   Modificări
   Decizia nr. 804/2004/CE se modifică după cum urmează:

               1.

               Articolul 1 se înlocuiește cu următorul text:
               „Articolul 1
               Obiectivele programului
               (1)   Prezenta decizie stabilește un program de acțiune comunitară în vederea promovării unor activități în domeniul protecției intereselor financiare ale Comunității. Acest program este denumit programul Hercule II (denumit în continuare «programul»).
               (2)   Programul promovează activități în conformitate cu criteriile generale stabilite în prezenta decizie. Acesta se axează în special pe următoarele obiective:

                           (a)

                           aprofundarea cooperării transnaționale și multidisciplinare dintre autoritățile din statele membre, Comisie și OLAF;

                           (b)

                           realizarea de rețele între toate statele membre, țările aderente și țările candidate — în conformitate cu un memorandum de înțelegere — care să faciliteze schimbul de informații, de experiență și de bune practici, cu respectarea tradițiilor distincte ale fiecărui stat membru;

                           (c)

                           furnizarea de sprijin tehnic și operațional pentru autoritățile de aplicare a legii din statele membre în lupta lor împotriva activităților ilegale transfrontaliere, acordând un sprijin deosebit autorităților vamale;

                           (d)

                           atingerea unui echilibru geografic, fără a submina eficiența operațională și incluzând, dacă este posibil, toate statele membre, țările aderente și țările candidate — în conformitate cu un memorandum de înțelegere — în activitățile finanțate în cadrul programului;

                           (e)

                           multiplicarea și intensificarea măsurilor în domeniile identificate ca fiind cele mai sensibile, în special în domeniul contrabandei cu țigări și al contrafacerii acestora.”

               2.

               Se introduce următorul articol:
               „Articolul 1a
               Activități
               Programul este pus în aplicare prin intermediul următoarelor activități în domeniul protecției intereselor financiare ale Comunității, inclusiv în domeniul prevenirii și luptei împotriva contrabandei cu țigări și a contrafacerii acestora:

                           (a)

                           asistență tehnică pentru autoritățile naționale prin:

                                       (i)

                                       furnizarea de cunoștințe, echipamente și tehnologie a informației (TI) specifice, care să faciliteze cooperarea transnațională și cooperarea cu OLAF;

                                       (ii)

                                       sprijin pentru operațiunile comune;

                                       (iii)

                                       intensificarea schimburilor de personal;

                           (b)

                           formare, seminarii și conferințe care au ca obiectiv:

                                       (i)

                                       promovarea unei mai bune înțelegeri a mecanismelor comunitare și naționale;

                                       (ii)

                                       realizarea de schimburi de experiență între autoritățile competente ale statelor membre, ale țărilor aderente și ale țărilor candidate;

                                       (iii)

                                       coordonarea activităților statelor membre, ale țărilor aderente, ale țărilor candidate și ale țărilor terțe;

                                       (iv)

                                       diseminarea cunoștințelor, în special a celor de natură operațională;

                                       (v)

                                       sprijinirea activităților de cercetare de vârf, inclusiv a studiilor;

                                       (vi)

                                       ameliorarea cooperării dintre practicieni și teoreticieni;

                                       (vii)

                                       sensibilizarea sistemului judiciar și a celorlalte profesii din domeniul juridic cu privire la protecția intereselor financiare ale Comunității;

                           (c)

                           sprijin prin:

                                       (i)

                                       dezvoltarea și furnizarea de baze de date și instrumente TI specifice, care să faciliteze accesul la date și analiza acestora;

                                       (ii)

                                       intensificarea schimbului de date;

                                       (iii)

                                       dezvoltarea și furnizarea de instrumente TI pentru investigații, supraveghere și activități de informare.”

               3.

               Articolul 2 se înlocuiește cu următorul text:
               „Articolul 2
               Finanțarea comunitară
               (1)   Finanțarea comunitară poate lua următoarele forme juridice în conformitate cu Regulamentul (CE, Euratom) nr. 1605/2002:

                           (a)

                           subvenții;

                           (b)

                           contracte de achiziții publice.

                     (2)   Pentru a putea beneficia de o subvenție comunitară în vederea unei activități întreprinse în scopul protejării intereselor financiare ale Comunității, beneficiarii unor asemenea subvenții trebuie să respecte dispozițiile prezentei decizii. Activitatea trebuie să fie realizată în conformitate cu principiile care stau la baza activității comunitare din domeniul protecției intereselor financiare ale Comunității și trebuie să ia în considerare criteriile specifice stabilite în cererile de ofertă, în conformitate cu prioritățile prevăzute în programul anual de subvenții, care detaliază criteriile generale prevăzute în prezenta decizie.
               (3)   Finanțarea comunitară acoperă, prin intermediul contractelor de achiziții publice sau al acordării de subvenții, cheltuielile operaționale aferente activităților din domeniul protecției intereselor financiare ale Comunității.
               (4)   Activitățile desfășurate de organismele care pot beneficia de finanțare comunitară (contract de achiziții publice sau subvenții) în cadrul programului se încadrează în categoria acțiunilor destinate să consolideze măsurile comunitare de protejare a intereselor financiare și urmăresc obiective de interes general european în acest domeniu sau un obiectiv care face parte din politica Uniunii Europene în acest domeniu.”

               4.

               Se introduc următoarele articole:
               „Articolul 2a
               Organisme care pot beneficia de finanțare comunitară
               Următoarele organisme pot beneficia de finanțare comunitară în cadrul acestui program:

                           (a)

                           toate administrațiile naționale sau regionale ale unui stat membru sau ale unei țări din afara Comunității, în sensul definiției de la articolul 3, care promovează consolidarea acțiunilor comunitare de protejare a intereselor financiare ale Comunității;

                           (b)

                           toate institutele de cercetare sau educaționale care au personalitate juridică de cel puțin un an, sunt stabilite și funcționează într-un stat membru sau într-o țară din afara Comunității, în sensul definiției de la articolul 3, și care promovează consolidarea acțiunilor comunitare de protejare a intereselor financiare ale Comunității;

                           (c)

                           toate organismele non-profit care au personalitate juridică de cel puțin un an, sunt stabilite și funcționează într-un stat membru sau într-o țară din afara Comunității, în sensul definiției de la articolul 3, și care promovează consolidarea acțiunilor comunitare de protejare a intereselor financiare ale Comunității.

                     Articolul 2b
               Selectarea beneficiarilor
               Organismele care sunt îndreptățite în conformitate cu articolul 2a să beneficieze de o subvenție pentru o activitate sunt selectate pe baza unei cereri de oferte, în conformitate cu prioritățile prevăzute în programul anual de subvenții, care detaliază criteriile generale prevăzute în prezenta decizie. Subvențiile acordate pentru o activitate care intră sub incidența programului îndeplinesc criteriile generale prevăzute în prezenta decizie.
               Articolul 2c
               Criterii de evaluare a cererilor de subvenții
               Cererile de subvenții pentru activități sunt evaluate pe baza:

                           (a)

                           coerenței activității propuse cu obiectivele programului;

                           (b)

                           complementarității activității propuse cu alte activități care beneficiază de asistență;

                           (c)

                           fezabilității activității propuse, adică a posibilității reale de realizare a acesteia cu mijloacele propuse;

                           (d)

                           raportului dintre costurile și beneficiile activității propuse;

                           (e)

                           utilității adăugate a activității propuse;

                           (f)

                           dimensiunii publicului-țintă al activității propuse;

                           (g)

                           aspectelor transnaționale și multidisciplinare ale activității propuse;

                           (h)

                           domeniului geografic al activității propuse.

                     Articolul 2d
               Cheltuieli eligibile
               În conformitate cu articolul 2 alineatul (4), la calcularea subvenției se iau în considerare doar cheltuielile necesare pentru realizarea cu succes a activității.
               Sunt eligibile, de asemenea, cheltuielile privind participarea reprezentanților țărilor din Balcani care iau parte la procesul de stabilizare și asociere pentru țările din Europa de Sud-Est (6), Federația Rusă, țările incluse în politica europeană de vecinătate (7) și anumite țări cu care Comunitatea a încheiat un acord de asistență reciprocă în domeniul vamal.

               5.

               Articolul 3 se modifică după cum urmează:

                           (a)

                           litera (a) se înlocuiește cu următorul text:

                                       „(a)

                                       țările aderente;”

                           (b)

                           literele (c) și (d) se înlocuiesc cu următorul text:

                                       „(c)

                                       țările candidate asociate la Uniunea Europeană în conformitate cu condițiile prevăzute în acordurile de asociere sau în protocoalele adiționale ale acestora privind participarea la programe comunitare, încheiate sau care urmează să fie încheiate cu aceste țări.”

               6.

               Articolul 4 se înlocuiește cu următorul text:
               „Articolul 4
               Punerea în aplicare
               Finanțarea comunitară se pune în aplicare în conformitate cu Regulamentul (CE, Euratom) nr. 1605/2002.”

               7.

               Articolul 5 se modifică după cum urmează:

                           (a)

                           alineatul (1) litera (b) se înlocuiește cu următorul text:

                                       „(b)

                                       80 % din cheltuielile eligibile pentru măsurile de instruire, promovarea schimburilor de personal calificat și organizarea de seminarii sau conferințe, cu condiția să se adreseze beneficiarilor menționați la articolul 2a litera (a);”

                           (b)

                           alineatul (1) litera (c) se înlocuiește cu următorul text:

                                       „(c)

                                       90 % din cheltuielile eligibile pentru organizarea unor seminarii, conferințe sau a altor manifestări, cu condiția să se adreseze beneficiarilor menționați la articolul 2a literele (b) și (c).”;

                           (c)

                           alineatul (2) se elimină.

               8.

               Se introduce următorul articol:
               „Articolul 5a
               Controale și audituri
               (1)   Beneficiarul unei subvenții se asigură că, după caz, documentele justificative aflate în posesia unor parteneri sau membri sunt puse la dispoziția Comisiei.
               (2)   Comisia poate să efectueze, fie prin intermediul personalului său, fie prin intermediul unui organism extern calificat ales de aceasta, un audit privind utilizarea finanțării comunitare. Aceste audituri pot fi realizate pe toată durata contractului sau a convenției, precum și pe o perioadă de cinci ani de la data efectuării ultimei plăți. Rezultatele acestor audituri pot duce, după caz, la decizii de recuperare din partea Comisiei.
               (3)   Personalul Comisiei și personalul exterior autorizat de către Comisie dispun de drepturi adecvate de acces la amplasamentele și incintele în care se desfășoară acțiunea, precum și la toate informațiile, inclusiv cele în format electronic, necesare pentru efectuarea auditurilor menționate la alineatul (2).
               (4)   Curtea de Conturi și OLAF beneficiază de aceleași drepturi ca persoanele menționate la alineatul (3), în special de drepturile de acces.
               (5)   De asemenea, pentru a proteja interesele financiare ale Comunității împotriva fraudei și a altor abateri, Comisia efectuează controale și inspecții la fața locului în cadrul acestui program, în conformitate cu Regulamentul (Euratom, CE) nr. 2185/96 al Consiliului (8). După caz, OLAF realizează investigații în conformitate cu Regulamentul (CE) nr. 1073/1999 al Parlamentului European și al Consiliului (9).

               9.

               Articolul 6 se modifică după cum urmează:

                           (a)

                           alineatul (1) se înlocuiește cu următorul text:
                           „(1)   Programul se prelungește de la 1 ianuarie 2007 și se încheie la 31 decembrie 2013.”;

                           (b)

                           alineatul (2) se înlocuiește cu următorul text:
                           „(2)   Pachetul financiar pentru punerea în aplicare a acestui program pentru perioada 2007-2013 este de 98 525 000 EUR.”

               10.

               Articolul 7 se înlocuiește cu următorul text:
               „Articolul 7
               Monitorizarea și evaluarea
               Comisia (OLAF) furnizează anual Parlamentului European și Consiliului informații cu privire la rezultatele programului. Sunt incluse informații privind coerența și complementaritatea cu alte programe și activități la nivelul Uniunii Europene.
               Până la 31 decembrie 2010, se realizează o evaluare independentă privind punerea în aplicarea a programului, inclusiv o analiză a performanțelor și a nivelului de realizare a obiectivelor programului.
               Până la 31 decembrie 2014 Comisia (OLAF) prezintă Parlamentului European și Consiliului un raport privind realizarea obiectivelor programului.”

               11.

               Se introduce următorul articol:
               „Articolul 7a
               Gestionarea programului
               Pe baza unei analize a rentabilității, Comisia poate recurge la experți și poate utiliza orice formă de asistență tehnică și administrativă care nu implică misiuni de autoritate publică, externalizată în temeiul unor contracte ad-hoc de prestări de servicii. Comisia poate, de asemenea, să finanțeze studii și să organizeze reuniuni ale unor experți pentru a facilita punerea în aplicare a programului, precum și să ia măsuri de informare, publicare și diseminare în legătură directă cu realizarea obiectivelor programului.”

               12.

               Anexa se elimină.

         Articolul 2
   Intrarea în vigoare
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 23 iulie 2007.

            Pentru Parlamentul European

            Președintele

         H.-G. PÖTTERING

            Pentru Consiliu

            Președintele

         L. AMADO

      (1)  JO C 302, 12.12.2006, p. 41.

      (2)  Avizul Parlamentului European din 13 februarie 2007 (nepublicat încă în Jurnalul Oficial) și Decizia Consiliului din 28 iunie 2007.

      (3)  JO L 143, 30.4.2004, p. 9.

      (4)  JO L 248, 16.9.2002, p. 1. Regulament, astfel cum a fost modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (5)  JO C 139, 14.6.2006, p. 1.

      (6)  Albania, Bosnia și Herțegovina, Croația, Fosta Republică Iugoslavă a Macedoniei, Muntenegru și Serbia.

      (7)  Algeria, Armenia, Azerbaidjan, Belarus, Egipt, Georgia, Iordania, Israel, Liban, Libia, Maroc, Moldova, Autoritatea Palestiniană, Siria, Tunisia, Ucraina.”

      (8)  JO L 292, 15.11.1996, p. 2.

      (9)  JO L 136, 31.5.1999, p. 1.”


title: Decizia Consiliului din 20 martie 2006 privind încheierea unui acord sub forma unui schimb de scrisori între Comunitatea Europeană și Statele Unite ale Americii în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) din 1994 privind modificarea concesiilor de pe listele cu angajamente ale Republicii Cehe, Republicii Cipru, Republicii Estonia, Republicii Letonia, Republicii Lituania, Republicii Malta, Republicii Polone, Republicii Slovace, Republicii Slovenia și Republicii Ungare, în cadrul aderării lor la Uniunea Europeană

text:
Anunţ juridic important

|

32006D0333

Jurnalul Oficial L 124 , 11/05/2006 p. 0013 - 0014 Jurnalul Oficial L 294 , 25/10/2006 p. 0047 - 0048

		20060320Decizia Consiliuluidin 20 martie 2006privind încheierea unui acord sub forma unui schimb de scrisori între Comunitatea Europeană și Statele Unite ale Americii în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) din 1994 privind modificarea concesiilor de pe listele cu angajamente ale Republicii Cehe, Republicii Cipru, Republicii Estonia, Republicii Letonia, Republicii Lituania, Republicii Malta, Republicii Polone, Republicii Slovace, Republicii Slovenia și Republicii Ungare, în cadrul aderării lor la Uniunea Europeană(2006/333/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) La 22 martie 2004, Consiliul a autorizat Comisia să deschidă negocieri cu anumiți alți membri ai OMC în temeiul articolului XXIV alineatul (6) din Acordul General pentru Tarife și Comerț (GATT) din 1994, în cadrul aderării la Uniunea Europeană a Republicii Cehe, Republicii Cipru, Republicii Estonia, Republicii Letonia, Republicii Lituania, Republicii Malta, Republicii Polone, Republicii Slovace, Republicii Slovenia și Republicii Ungare.(2) Negocierile au fost purtate de Comisie, în consultare cu comitetul înființat în temeiul articolului 133 din tratat și ținând seama de directivele privind negocierea adoptate de Consiliu.(3) Comisia a încheiat negocierile privind încheierea unui acord sub forma unui schimb de scrisori între Comunitatea Europeană și Statele Unite ale Americii. Prin urmare, acest acord ar trebui aprobat.(4) Măsurile necesare pentru punerea în aplicare a prezentei decizii ar trebui adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei [1],DECIDE:Articolul 1Acordul sub forma unui schimb de scrisori între Comunitatea Europeană și Statele Unite ale Americii în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) din 1994 privind modificarea concesiilor de pe listele cu angajamente ale Republicii Cehe, Republicii Cipru, Republicii Estonia, Republicii Letonia, Republicii Lituania, Republicii Malta, Republicii Polone, Republicii Slovace, Republicii Slovenia și Republicii Ungare, în cadrul aderării lor la Uniunea Europeană se aprobă în numele Comunității.Textul acordului sub forma unui schimb de scrisori se atașează la prezenta decizie.Articolul 2Comisia adoptă normele de aplicare a acordului sub forma unui schimb de scrisori în conformitate cu procedura definită la articolul 3 alineatul (2) din prezenta decizie.Articolul 3(1) Comisia este asistată de Comitetul de gestionare a cerealelor instituit prin articolul 25 din Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor [2] sau de comitetul competent pentru produsul în cauză, instituit prin articolul aplicabil din regulamentul privind organizarea comună a pieței pentru produsul în cauză.(2) Atunci când se face trimitere la prezentul alineat, se aplică articolele 4 și 7 din Decizia 1999/468/CE. Perioada prevăzută la articolul 4 alineatul (3) din Decizia 1999/468/CE este de o lună.(3) Comitetul își adoptă regulamentul de procedură.Articolul 4Președintele Consiliului este autorizat să numească persoana (persoanele) împuternicită (împuternicite) să semneze acordul sub forma unui schimb de scrisori prin care Comunitatea își asumă obligații [3].Adoptată la Bruxelles, 20 martie 2006.Pentru ConsiliuPreședinteleU. Plassnik[1] JO L 184, 17.7.1999, p. 23.[2] JO L 270, 21.10.2003, p. 78. Regulament, astfel cum a fost modificat prin Regulamentul (CE) nr. 1154/2005 al Comisiei (JO L 187, 19.7.2005, p. 11).[3] Data intrării în vigoare a acordului va fi publicată în Jurnalul Oficial al Uniunii Europene.--------------------------------------------------


title: Decizia (UE) 2017/886 a Consiliului din 22 mai 2017 de numire a trei membri și a șase supleanți, propuși de Republica Cehă, în cadrul Comitetului Regiunilor

text:
               24.5.2017

               RO

               Jurnalul Oficial al Uniunii Europene

               L 135/23

         DECIZIA (UE) 2017/886 A CONSILIULUI
   din 22 mai 2017
   de numire a trei membri și a șase supleanți, propuși de Republica Cehă, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului ceh,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Două locuri de membru în cadrul Comitetului Regiunilor au devenit vacante ca urmare a încheierii mandatelor domnului Josef NOVOTNÝ și doamnei Jana VAŇHOVÁ.

               (3)

               Un loc de membru în cadrul Comitetului Regiunilor a devenit vacant ca urmare a încheierii mandatului în temeiul căruia a fost propus domnul Ondřej BENEŠÍK (Councillor of Strání municipality).

               (4)

               Cinci locuri de supleant în cadrul Comitetului Regiunilor au devenit vacante ca urmare a încheierii mandatelor domnilor Jiří BĚHOUNEK, Jan BIRKE, Stanislav MIŠÁK, Martin NETOLICKÝ și Jiří ROZBOŘIL.

               (5)

               Un loc de supleant a devenit vacant ca urmare a numirii domnului Pavel BRANDA în calitatea de membru în cadrul Comitetului Regiunilor,

         ADOPTĂ PREZENTA DECIZIE:
   Articolul 1
   Sunt numiți/numite în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               (a)

               în calitatea de membri:

                           —

                           doamna Jaroslava POKORNÁ JERMANOVÁ, Zastupitelka Středočeského kraje,

                           —

                           domnul Ondřej BENEŠÍK, Zastupitel Zlínského kraje (schimbare de mandat),

                           —

                           domnul Pavel BRANDA, Zastupitel obce Rádlo,

                     și

               (b)

               în calitatea de supleanți:

                           —

                           domnul Zdeněk KARÁSEK, Zastupitel Moravskoslezského kraje,

                           —

                           domnul Pavel PACAL, Zastupitel Kraje Vysočina,

                           —

                           domnul Miroslav KUBÁSEK, Zastupitel Jihomoravského kraje,

                           —

                           domnul Radim SRŠEŇ, Zastupitel Olomouckého kraje,

                           —

                           domnul Věslav MICHALIK, Zastupitel Středočeského kraje,

                           —

                           domnul František JOHN, Zastupitel města Zábřeh.

         Articolul 2
   Prezenta decizie intră în vigoare la data adoptării.

      Adoptată la Bruxelles, 22 mai 2017.

            Pentru Consiliu

            Președintele

         E. BARTOLO

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).


title: 2014/817/UE: Decizia Parlamentului European și a Consiliului din 22 octombrie 2014 privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/006 FR/PSA prezentată de Franța)

text:
               20.11.2014

               RO

               Jurnalul Oficial al Uniunii Europene

               L 333/21

         DECIZIA PARLAMENTULUI EUROPEAN ȘI A CONSILIULUI
   din 22 octombrie 2014
   privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/006 FR/PSA prezentată de Franța)

      (2014/817/UE)

   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006 (1), în special articolul 15 alineatul (4),
   având în vedere Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (2), în special articolul 12,
   având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (3), în special punctul 13,
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin lucrătorilor concediați și persoanelor care desfășoară o activitate independentă a căror activitate a încetat ca urmare a modificărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale abordate în Regulamentul (CE) nr. 546/2009 al Parlamentului European și al Consiliului (4) sau ca urmare a unei noi crize economice și financiare mondiale, precum și pentru a le oferi asistență în reintegrarea pe piața muncii.

               (2)

               FEG nu depășește o sumă anuală maximă de 150 de milioane EUR (la prețurile din 2011), conform prevederilor de la articolul 12 din Regulamentul (UE, Euratom) nr. 1311/2013.

               (3)

               La 25 aprilie 2014, Franța a depus o cerere de mobilizare a FEG în ceea ce privește concedierile din cadrul Peugeot Citroën Automobiles din Franța, care a fost completată cu informații suplimentare, astfel cum se prevede la articolul 8 alineatul (3) din Regulamentul (UE) nr. 1309/2013. Această cerere îndeplinește condițiile pentru stabilirea unei contribuții financiare din partea FEG, astfel cum sunt prevăzute la articolul 13 din Regulamentul (UE) nr. 1309/2013.

               (4)

               Prin urmare, ar trebui mobilizat FEG pentru a oferi o contribuție financiară în valoare de 12 704 605 EUR ca răspuns la cererea depusă de Franța,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2014, se mobilizează Fondul european de ajustare la globalizare pentru alocarea sumei de 12 704 605 EUR sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 22 octombrie 2014.

            Pentru Parlamentul European

            Președintele

         M. SCHULZ

            Pentru Consiliu

            Președintele

         B. DELLA VEDOVA

      (1)  JO L 347, 20.12.2013, p. 855.

      (2)  JO L 347, 20.12.2013, p. 884.

      (3)  JO C 373, 20.12.2013, p. 1.

      (4)  Regulamentul (CE) nr. 546/2009 al Parlamentului European și al Consiliului din 18 iunie 2009 de modificare a Regulamentului (CE) nr. 1927/2006 privind crearea Fondului european de ajustare la globalizare (JO L 167, 29.6.2009, p. 26).


title: Cererea de ridicare a imunității lui Miloslav Ransdorf Decizia Parlamentului European din 3 februarie 2009 privind cererea de ridicare a imunității lui Miloslav Ransdorf (2008/2176(IMM))

text:
               18.3.2010

               RO

               Jurnalul Oficial al Uniunii Europene

               CE 67/148

         Cererea de ridicare a imunității lui Miloslav Ransdorf

      P6_TA(2009)0035

   Decizia Parlamentului European din 3 februarie 2009 privind cererea de ridicare a imunității lui Miloslav Ransdorf (2008/2176(IMM))
   (2010/C 67 E/20)

      Parlamentul European,

               —

               având în vedere cererea de ridicare a imunității lui Miloslav Ransdorf transmisă de autoritatea competentă a Republicii Cehe la 16 iunie 2008 și comunicată în ședință plenară la 9 iulie 2008,

               —

               în urma audierii lui Miloslav Ransdorf, în conformitate cu articolul 7 alineatul (3) din Regulamentul de procedură,

               —

               având în vedere articolul 10 din Protocolul privind privilegiile și imunitățile Comunităților Europene din 8 aprilie 1965, precum și articolul 6 alineatul (2) din Actul din 20 septembrie 1976 privind alegerea deputaților în Parlamentul European prin vot universal direct,

               —

               având în vedere hotărârile Curții de Justiție a Comunităților Europene din 12 mai 1964 și din 10 iulie 1986 (1),

               —

               având în vedere articolul 27 alineatul (4) din Constituția Republicii Cehe,

               —

               având în vedere articolul 6 alineatul (2) și articolul 7 din Regulamentul de procedură,

               —

               având în vedere raportul Comisiei pentru afaceri juridice (A6-0008/2009),

               A.

               întrucât Miloslav Ransdorf este deputat în Parlamentul European, ales în cea de-a șasea legislatură în cadrul alegerilor directe din 10-13 iunie 2004, iar prerogativele sale au fost verificate de Parlament la 14 decembrie 2004 (2);

               B.

               întrucât, în conformitate cu articolul 10 din Protocolul privind privilegiile și imunitățile Comunităților Europene din 8 aprilie 1965, pe durata sesiunilor Parlamentului European, membrii acestuia beneficiază, pe teritoriul național al statului lor, de imunitățile acordate membrilor parlamentului statului în cauză; întrucât imunitatea nu poate fi invocată atunci când un deputat este surprins în flagrant delict; și întrucât acest fapt nu împiedică dreptul Parlamentului European de a ridica imunitatea unuia din membrii săi;

               C.

               întrucât, în conformitate cu articolul 27 alineatul (4) din Constituția Republicii Cehe, nici un deputat sau senator nu poate fi urmărit penal fără acordul camerei din care face parte și, în cazul în care aceasta refuză să își dea acordul, urmărirea penală este exclusă definitiv,

               1.

               hotărăște să ridice imunitatea lui Miloslav Ransdorf;

               2.

               încredințează Președintelui sarcina de a transmite imediat prezenta decizie, precum și raportul comisiei competente, autorităților în cauză ale Republicii Cehe.

      (1)  Cauza 101/63, Wagner/ Fohrmann și Krier, Rec. 1964, p. 383, și Cauza 149/85, Wybot/Faure și alții, Rec. 1986, p. 2391.

      (2)  JO C 226 E, 15.9.2005, p. 51.


title: 2011/334/Euratom: DECIZIA CONSILIULUIdin 21 noiembrie 2006de aprobare a încheierii, de către Comisie, a Acordului de cooperare între Comunitatea Europeană a Energiei Atomice, reprezentată de către Comisia Comunităților Europene, și guvernul Republicii Coreea în domeniul cercetării energiei de fuziune

text:
               11.6.2011

               RO

               Jurnalul Oficial al Uniunii Europene

               L 154/1

         Addendum
   Decizia 2011/334/Euratom a Consiliului se consideră ca făcând parte din Ediția specială în limba română a Jurnalului Oficial al Uniunii Europene, cap. 11, vol. 87

      DECIZIA CONSILIULUI
      din 21 noiembrie 2006
      de aprobare a încheierii, de către Comisie, a Acordului de cooperare între Comunitatea Europeană a Energiei Atomice, reprezentată de către Comisia Comunităților Europene, și guvernul Republicii Coreea în domeniul cercetării energiei de fuziune
      (2011/334/Euratom)
      CONSILIUL UNIUNII EUROPENE,
      având în vedere Tratatul de instituire a Comunității Europene a Energiei Atomice, în special articolul 101 paragraful al doilea,
      având în vedere propunerea Comisiei,
      întrucât:

                  (1)

                  Comisia a desfășurat negocieri, în conformitate cu directivele Consiliului din 14 aprilie 2006, privind un acord de cooperare între Comunitatea Europeană a Energiei Atomice, reprezentată de Comisia Comunităților Europene, și guvernul Republicii Coreea în domeniul cercetării energiei de fuziune.

                  (2)

                  Ar trebui aprobată încheierea acordului de către Comisie,

            DECIDE:
      Articol unic
      Se aprobă încheierea de către Comisie, în numele Comunității Europene a Energiei Atomice, a Acordului de cooperare între Comunitatea Europeană a Energiei Atomice, reprezentată de către Comisia Comunităților Europene, și guvernul Republicii Coreea în domeniul cercetării energiei de fuziune.
      Textul acordului se atașează la prezenta decizie.

         Adoptată la Bruxelles, 21 noiembrie 2006.

               Pentru Consiliu

               Președintele

            U.-M. WIDEROOS

      TRADUCERE
      ACORD
      de cooperare între Comunitatea Europeană a Energiei Atomice, reprezentată de Comisia Comunităților Europene, și guvernul Republicii Coreea, în domeniul cercetării energiei de fuziune
      Comunitatea Europeană a Energiei Atomice (Euratom), reprezentată de Comisia Comunităților Europene, și guvernul Republicii Coreea (denumite în continuare „părțile”);
      ÎNTRUCÂT în Acordul-cadru de cooperare și comerț între Comunitatea Europeană și statele membre ale acesteia, pe de o parte, și guvernul Republicii Coreea, pe de altă parte, încheiat la 28 octombrie 1996, părțile se angajează să promoveze cooperarea în domeniul energiei și protecției mediului și, în special, să dezvolte forme noi și regenerabile de energie; și
      DORIND să continue promovarea dezvoltării energiei de fuziune ca sursă de energie potențial acceptabilă din punct de vedere ecologic, competitivă din punct de vedere economic și virtual nelimitată,
      CONVIN DUPĂ CUM URMEAZĂ:
      Articolul I
      Obiectiv
      Obiectivul prezentului acord este acela de a intensifica cooperarea între părți în domeniile reglementate de programele lor respective privind fuziunea, pe baza avantajului reciproc și a reciprocității generale, pentru a dezvolta cunoașterea științifică și capacitatea tehnologică necesară pentru un sistem bazat pe energia de fuziune.
      Articolul II
      Domenii de cooperare
      Domeniile de cooperare reglementate de prezentul acord pot cuprinde următoarele:

                  (a)

                  tokamak, inclusiv proiectele de proporții ale generației actuale și activitățile legate de proiectele generației următoare;

                  (b)

                  alternative la tokamak;

                  (c)

                  tehnologia energiei de fuziune magnetică;

                  (d)

                  teoria plasmei și fizica aplicată a plasmei;

                  (e)

                  politici și proiecte în materie de programe; și

                  (f)

                  alte domenii, după cum s-a convenit în scris de către părți, cu condiția ca acestea să facă obiectul programelor lor respective.

            Articolul III
      Forme de cooperare
      (1)   Formele de cooperare în temeiul prezentului acord pot cuprinde următoarele, fără a se limita însă la acestea:

                  (a)

                  schimbul și furnizarea de informații și date privind activitățile științifice și tehnice, evoluțiile, practicile și rezultatele și privind politicile și proiectele în materie de programe, inclusiv schimbul de informații confidențiale în conformitate cu termenii și condițiile stabilite la articolele VI și VII;

                  (b)

                  schimbul de oameni de știință, ingineri și alți specialiști pe perioade de timp convenite, pentru a participa la experimente, analize, activități de proiectare și alte activități de cercetare și dezvoltare în conformitate cu articolul VIII;

                  (c)

                  organizarea de seminarii și alte reuniuni pentru a discuta și a face schimb de informații privind subiecte convenite în domeniile enumerate la articolul II și pentru a identifica acțiunile de cooperare care pot fi întreprinse în mod util în conformitate cu articolul V;

                  (d)

                  schimbul și furnizarea de eșantioane, materiale, echipamente (instrumente și componente) pentru experimente, teste și evaluări în conformitate cu articolele IX și X;

                  (e)

                  executarea de studii, proiecte sau experimente comune, inclusiv proiectarea, construcția și realizarea lor în comun;

                  (f)

                  instituirea unor legături de date, cum ar fi, printre altele, instrumente de teleanaliză a datelor; și

                  (g)

                  alte forme specifice de cooperare convenite în scris.

            (2)   Părțile coordonează, după caz, activitățile reglementate de prezentul acord cu alte activități internaționale de cercetare și dezvoltare în domeniul fuziunii, pentru a reduce la minimum duplicarea eforturilor.
      Niciun element din prezentul acord nu se interpretează astfel încât să aducă atingere acordurilor de cooperare existente sau viitoare între părți.
      Articolul IV
      Comitetul de coordonare și secretarii executivi
      (1)   Părțile instituie un comitet de coordonare pentru a coordona și supraveghea desfășurarea activităților în conformitate cu prezentul acord. Fiecare parte desemnează un număr egal de membri în comitetul de coordonare și numește pe unul dintre membrii săi desemnați ca șef al delegației sale. Comitetul de coordonare se întrunește anual, în mod alternativ în Coreea și în Uniunea Europeană, sau la alte date și în alte locuri convenite. Șeful delegației părții gazdă prezidează reuniunea.
      (2)   Comitetul de coordonare examinează evoluția și planurile de activitate reglementate de prezentul acord și propune, coordonează și aprobă activități de cooperare viitoare care intră în sfera de aplicare a prezentului acord în ceea ce privește valoarea tehnică și nivelul de efort necesar pentru a asigura avantajul reciproc și reciprocitatea generală din cadrul acordului.
      (3)   Toate deciziile comitetului de coordonare sunt adoptate în unanimitate.
      (4)   Fiecare parte desemnează un secretar executiv care să o reprezinte în perioadele dintre reuniunile comitetului de coordonare în toate aspectele care privesc cooperarea în conformitate cu prezentul acord. Secretarii executivi sunt însărcinați cu gestionarea zilnică a cooperării.
      Articolul V
      Punere în aplicare
      (1)   Fiecare parte desemnează entități corespunzătoare în scopul punerii în aplicare a activităților care fac obiectul acordului.
      (2)   În cazul în care comitetul de coordonare convine să întreprindă o activitate de cooperare, acesta aprobă un plan de proiect la prezentul acord și sub rezerva clauzelor acestuia.
      (3)   Fiecare plan de proiect cuprinde o listă a entităților desemnate pentru punerea în aplicare a proiectului și include dispoziții detaliate de punere în aplicare a activității de cooperare, inclusiv sfera de aplicare tehnică, gestionarea, dispozițiile aplicabile în materie de responsabilitate în ceea ce privește decontaminarea, schimburi de informații confidențiale, schimbul de echipamente, regimul proprietății intelectuale, costurile totale, partajarea costurilor și planificarea, după caz, dar nelimitându-se la aceste aspecte.
      Articolul VI
      Disponibilitatea și difuzarea informațiilor
      (1)   Sub rezerva dispozițiilor legale și a normelor administrative aplicabile, precum și a dispozițiilor prezentului acord, fiecare parte și persoanele desemnate de aceasta se angajează să pună la dispoziția celeilalte părți și a persoanelor desemnate ale acesteia, fără restricții, orice informații de care dispune și care sunt necesare pentru executarea prezentului acord.
      (2)   Părțile și entitățile desemnate de acestea sprijină cea mai extinsă difuzare posibilă a informațiilor pe care au dreptul de a le dezvălui, aflate fie în posesia lor, fie la dispoziția lor, și care sunt fie elaborate în comun, fie destinate a fi furnizate sau schimbate în temeiul prezentului acord, în funcție de necesitatea de a proteja informațiile confidențiale și de necesitatea de a proteja proprietatea intelectuală care decurge din prezentul acord.
      (3)   Informațiile transmise de o parte celeilalte părți în temeiul prezentului acord sunt exacte, conform cunoștințelor și convingerii părții care le transmite, dar aceasta din urmă nu garantează caracterul adecvat al informațiilor transmise pentru o anumită utilizare sau aplicare de către partea care le primește sau de către o terță parte. Informațiile elaborate în comun de către părți sunt exacte, conform cunoștințelor și convingerii ambelor părți. Niciuna dintre părți nu garantează exactitatea informațiilor elaborate în comun sau caracterul lor adecvat pentru o anumită utilizare sau aplicare de către cealaltă parte sau de către un terț.
      Articolul VII
      Proprietate intelectuală
      Protecția și atribuirea proprietății intelectuale create sau transferate în cursul activităților de cooperare în conformitate cu prezentul acord sunt reglementate de dispozițiile anexei A, care reprezintă parte integrantă a prezentului acord și se aplică tuturor activităților desfășurate în conformitate cu prezentul acord.
      Articolul VIII
      Schimburi de personal
      Următoarele dispoziții se aplică în ceea ce privește schimburile și transferul de personal în conformitate cu prezentul acord:

                  (a)

                  fiecare parte asigură selecția personalului calificat care posedă abilitățile și competența necesare desfășurării activităților planificate în conformitate cu prezentul acord. Fiecare dintre aceste schimburi sau transferuri de personal sunt stabilite de comun acord, din timp, printr-un schimb de scrisori între părți, cu trimitere la prezentul acord și la dispozițiile sale pertinente privind proprietatea intelectuală, precum și la activitatea de cooperare în cauză;

                  (b)

                  fiecare parte este responsabilă de salariile, primele de asigurare și indemnizațiile care trebuie plătite personalului său aflat în schimb sau transferat;

                  (c)

                  partea expeditoare plătește cheltuielile de transport și diurna personalului său aflat în schimb sau transferat care este primit în instituția gazdă, dacă nu se convine altfel;

                  (d)

                  partea destinatară se ocupă de găsirea unei cazări corespunzătoare pentru personalul aflat în schimb al celeilalte părți (și pentru familiile acestora, dacă fac parte din gospodăria proprie), pe bază reciprocă și stabilită de comun acord;

                  (e)

                  partea destinatară asigură personalului aflat în schimb întreaga asistență necesară, în conformitate cu dispozițiile legale și normele administrative, în ceea ce privește formalitățile administrative (de exemplu, obținerea vizelor);

                  (f)

                  fiecare parte se asigură că personalul aflat în schimb respectă regulile generale de muncă și reglementările de siguranță în vigoare în instituția gazdă;

                  (g)

                  fiecare parte poate să observe, pe propria cheltuială, activitățile specifice de testare și munca analitică a celeilalte părți în domeniile de cooperare definite la articolul II. Această observare se poate efectua prin intermediul vizitelor de personal, cu condiția ca partea destinatară să își dea, cu ocazia fiecărei vizite, acordul prealabil în acest sens.

            Articolul IX
      Schimb de echipamente, eșantioane etc.
      În cazul în care este necesar un schimb, un împrumut sau o furnizare de echipamente, instrumente, eșantioane, materiale sau piese de schimb (denumite în continuare „echipamente etc.”) între participanți, se aplică următoarele dispoziții referitoare la transportul și folosirea echipamentelor etc.:

                  (a)

                  partea expeditoare furnizează cât de repede posibil o listă detaliată cu echipamentele etc. care trebuie furnizate, împreună cu specificațiile și documentația tehnică și informativă relevante;

                  (b)

                  echipamentele etc. furnizate de partea expeditoare rămân în proprietatea acesteia și sunt returnate părții expeditoare la o dată care urmează a fi stabilită de comitetul de coordonare, dacă nu se convine altfel în planul de proiect menționat la articolul V;

                  (c)

                  echipamentele etc. sunt puse în funcțiune în instituția gazdă numai prin acordul reciproc al părților; și

                  (d)

                  partea destinatară asigură spațiul necesar pentru echipamente etc., precum și energia electrică, apa, gazul etc., în conformitate cu cerințele tehnice convenite de către părți.

            Articolul X
      Dispoziții generale
      (1)   Fiecare parte își desfășoară activitățile prevăzute în prezentul acord sub rezerva dispozițiilor sale legale și a normelor sale administrative aplicabile și furnizează resursele sub rezerva disponibilității fondurilor adecvate.
      (2)   Dacă nu se convine altfel în scris de către părți în cadrul comitetului de coordonare, toate costurile care rezultă din cooperarea în conformitate cu prezentul acord sunt suportate de partea care le înregistrează.
      (3)   Toate problemele de interpretare sau de punere în aplicare legate de prezentul acord și care apar în perioada sa de valabilitate sunt soluționate prin acordul părților.
      (4)   Prezentul acord se aplică, în ceea ce privește Euratom, în teritoriile reglementate de Tratatul de instituire a Euratom și în teritoriile țărilor care participă la programul privind fuziunea al Euratom ca state terțe asociate cu puteri depline.
      Articolul XI
      Durată, modificare și expirare
      (1)   Prezentul acord intră în vigoare la data la care părțile și-au notificat în scris îndeplinirea procedurilor lor interne necesare pentru intrarea în vigoare a acestuia și rămâne în vigoare timp de cinci (5) ani. Cu excepția cazului în care una dintre părți notifică în scris celeilalte părți intenția sa de denunțare a prezentului acord cu cel puțin șase luni înainte de expirarea lui, acesta se prelungește automat pe o perioadă suplimentară de cinci (5) ani.
      (2)   Prezentul acord poate fi modificat prin acordul scris al părților.
      (3)   Toate eforturile și experimentele comune neîncheiate la denunțarea sau expirarea prezentului acord pot fi continuate până la încheiere în conformitate cu dispozițiile prezentului acord.
      (4)   Prezentul acord și orice plan de proiect aferent pot fi denunțate în orice moment de către oricare dintre părți printr-o notificare adresată în scris, cu un preaviz de șase (6) luni, de partea care dorește denunțarea acordului sau a planului de proiect. O astfel de denunțare nu aduce atingere drepturilor care ar fi putut fi dobândite, în temeiul prezentului acord sau al unui plan de proiect, de oricare dintre părți la data denunțării.
      (5)   Prezentul acord este întocmit în două exemplare, în 21 de limbi (daneză, olandeză, engleză, finlandeză, franceză, germană, greacă, italiană, portugheză, spaniolă, suedeză, cehă, estonă, maghiară, lituaniană, letonă, malteză, polonă, slovacă, slovenă și coreeană). Engleza și coreeana sunt versiunile lingvistice autentice.

         Drept care subsemnații, pe deplin autorizați în acest sens, au semnat prezentul acord.
         Semnat la Bruxelles, la douăzeci și două noiembrie două mii șase, în două exemplare, în engleză și coreeană.

            PENTRU COMUNITATEA EUROPEANĂ A ENERGIEI ATOMICE, REPREZENTATĂ DE COMISIA COMUNITĂȚILOR EUROPENE

            PENTRU GUVERNUL REPUBLICII COREEA,

      ANEXA A

         DREPTURI DE PROPRIETATE INTELECTUALĂ

      Drepturile de proprietate intelectuală create sau transferate în conformitate cu prezentul acord sunt atribuite după cum urmează:
      I.   Aplicare

      Prezenta anexă se aplică tuturor activităților de cooperare întreprinse în temeiul prezentului acord, cu excepția situației în care se convine altfel în mod expres.
      II.   Deținerea, acordarea și exercitarea drepturilor

      A.   În sensul prezentului acord, „proprietate intelectuală” are înțelesul de la articolul 2 din Convenția privind instituirea Organizației Mondiale a Proprietății Intelectuale, semnată la Stockholm la 14 iulie 1967.
      B.   Prezenta anexă se referă la atribuirea drepturilor, intereselor și redevențelor între părți. Fiecare parte se asigură că cealaltă parte poate obține drepturile de proprietate intelectuală care îi sunt atribuite în conformitate cu prezenta anexă. Prezenta anexă nu modifică sau nu aduce atingere atribuirii drepturilor, intereselor și redevențelor între o parte și cetățenii acesteia, aspect stabilit de legislația și practicile respectivei părți.
      C.   Denunțarea sau expirarea prezentului acord nu afectează drepturile sau obligațiile rezultate în temeiul prezentei anexe.

                  1.

                  În cazul activităților de cooperare dintre părți, proprietatea intelectuală care decurge din cercetările comune, și anume cercetările sprijinite de ambele părți, este reglementată de un plan de gestionare tehnologică (PGT), în conformitate cu următoarele principii:

                              (a)

                              părțile își notifică reciproc într-un termen rezonabil orice drepturi de proprietate intelectuală care decurg din prezentul acord (sau din dispozițiile de aplicare relevante);

                              (b)

                              în cazul în care nu se convine altfel, drepturile și interesele asociate proprietății intelectuale create în timpul cercetării comune pot fi exploatate de fiecare parte fără restricții teritoriale;

                              (c)

                              fiecare parte solicită în timp util protecția proprietății intelectuale ale cărei drepturi și interese le obține în conformitate cu planul de gestionare tehnologică;

                              (d)

                              fiecare parte deține o licență neexclusivă, irevocabilă și gratuită pentru folosirea oricărei proprietăți intelectuale care decurge din prezentul acord, numai în scopuri de cercetare;

                              (e)

                              cercetătorii invitați, care au participat la crearea proprietății intelectuale, primesc drepturi de proprietate intelectuală și cote de redevență obținute de instituțiile gazdă aferente licențelor acordate pentru aceste drepturi de proprietate intelectuală, în conformitate cu politicile instituției gazdă. Fiecare parte acordă cercetătorilor invitați un tratament cel puțin la fel de favorabil ca acela pe care îl acordă propriilor cetățeni în ceea ce privește acordarea drepturilor de proprietate intelectuală și a cotelor de redevență sus-menționate. În plus, fiecare cercetător aflat în vizită și desemnat drept inventator are dreptul de a fi tratat ca un cetățean al părții gazdă în ceea ce privește premiile, primele, beneficiile sau alte recompense, în conformitate cu politicile instituției gazdă și cu legislația aplicabilă în materie a părților.

                  2.

                  În cazul activităților de cooperare, în afară de cercetarea comună care este reglementată de dispozițiile punctului II.D.1, în măsura prevăzută de dispozițiile sale legale și normele sale administrative, fiecare parte solicită tuturor participanților săi să adere la acorduri specifice privind aplicarea activităților de cercetare comună și a drepturilor și a obligațiilor respective ale participanților. În ceea ce privește proprietatea intelectuală, acordurile se referă în general, între altele, la proprietate, protecție, drepturi de utilizare în scopuri de cercetare, exploatare și difuzare, inclusiv acorduri de publicare comună, drepturi și obligații ale cercetătorilor invitați și proceduri de soluționare a litigiilor. Acordurile se pot referi, de asemenea, la informații preexistente și generate, acordarea licențelor și elementele de livrat.

            E.   Menținând condițiile concurenței în domeniile reglementate de prezentul acord, fiecare parte se străduiește să asigure că drepturile dobândite în temeiul prezentului acord și al măsurilor stabilite în cadrul acestuia din urmă sunt exercitate astfel încât să încurajeze, în special, (i) folosirea informațiilor create sau devenite disponibile în alt mod în conformitate cu prezentul acord și difuzarea lor, în măsura în care acest lucru este în conformitate atât cu condițiile stabilite în prezentul acord, cu dispozițiile secțiunii IV din prezenta anexă, cât și cu orice norme care pot fi în vigoare în conformitate cu legislația internă a părților care reglementează informațiile sensibile sau confidențiale în domeniul nuclear, și (ii) adoptarea și punerea în aplicare a standardelor internaționale.
      III.   Operele protejate prin dreptul de autor

      În conformitate cu prezentul acord, drepturile de autor aparținând părților beneficiază de un regim conform cu Acordul privind aspectele comerciale ale drepturilor de proprietate intelectuală administrat de Organizația Mondială a Comerțului.
      IV.   Opere literare cu caracter științific

      Sub rezerva regimului prevăzut pentru informațiile confidențiale din secțiunea V, se aplică următoarele proceduri:

                  A.

                  Fiecare parte are dreptul la o licență neexclusivă, irevocabilă și gratuită în toate țările privind traducerea, reproducerea și difuzarea publică a informațiilor conținute în reviste științifice și tehnice, articole, rapoarte, cărți sau alte suporturi media și obținute direct din activitățile de cercetare comună efectuate în temeiul prezentului acord de părți sau în numele acestora.

                  B.

                  Toate copiile unei lucrări supuse drepturilor de autor efectuate în baza prezentei dispoziții și distribuite publicului larg trebuie să indice numele autorilor lucrării, cu excepția cazului în care autorul refuză în mod expres menționarea numelui său. Aceste copii mai cuprind și o mențiune clară și vizibilă a concursului părților.

            V.   Informații confidențiale

      A.   Informații confidențiale documentare

                  1.

                  Fiecare parte identifică cât mai curând posibil informațiile pe care dorește să le păstreze confidențiale în cadrul prezentului acord, ținând seama, inter alia, de următoarele criterii:

                              (a)

                              informațiile sunt secrete în sensul că, luate în considerare în ansamblu sau din punctul de vedere al configurației precise sau al ansamblului de componente, nu sunt în general cunoscute sau ușor accesibile prin mijloace legale;

                              (b)

                              informațiile au valoare comercială reală sau potențială în virtutea caracterului lor secret; și

                              (c)

                              informațiile au făcut obiectul unor demersuri de păstrare a caracterului lor secret, efectuate în mod rezonabil de persoana care deține controlul legal al acestor informații.

                        În anumite cazuri, părțile pot să convină, în cazul în care nu există o indicație contrară, că toate informațiile sau o parte dintre informațiile furnizate, schimbate sau create în cursul unor activități comune de cercetare desfășurate în conformitate cu prezentul acord nu pot fi divulgate.

                  2.

                  Fiecare parte se asigură că informațiile care, în temeiul prezentului acord, nu trebuie divulgate și caracterul privilegiat pe care acestea îl au pot fi ușor de identificat ca atare de către cealaltă parte, de exemplu printr-un marcaj sau printr-o mențiune restrictivă corespunzătoare. Această dispoziție se aplică și oricărei reproduceri integrale sau parțiale a informațiilor menționate anterior.
                  O parte sau un participant care intră în posesia unor informații confidențiale în temeiul prezentului acord respectă caracterul privilegiat al acestora. Aceste restricții iau sfârșit în mod automat când informațiile sunt divulgate de proprietar fără restricții.

                  3.

                  Informațiile confidențiale comunicate în temeiul prezentului acord pot fi difuzate de partea care le primește persoanelor pe care le angajează, inclusiv subcontractanții săi, și altor departamente relevante ale părții autorizate în scopurile specifice ale cercetării comune în curs, cu condiția ca orice informații confidențiale astfel difuzate să fie protejate în măsura prevăzută de dispozițiile legale și normele administrative ale fiecărei părți și să poată fi ușor recunoscute ca atare, în conformitate cu dispozițiile anterioare.

            B.   Informații confidențiale necuprinse pe suport documentar
      Informațiile necuprinse pe suport documentar sau alte informații confidențiale sau privilegiate furnizate în cadrul seminariilor și al altor reuniuni organizate în temeiul prezentului acord sau informațiile care decurg din atașarea de personal, utilizarea de instalații sau din proiecte comune sunt tratate de părți sau de persoanele desemnate în conformitate cu principiile enunțate în prezentul acord pentru informațiile pe suport documentar, cu condiția, totuși, ca destinatarul respectivelor informații confidențiale sau al altor informații confidențiale sau privilegiate să fi fost informat în scris în privința caracterului confidențial al informațiilor comunicate, cel târziu în momentul comunicării.
      C.   Control
      Fiecare parte face tot posibilul să se asigure că informațiile confidențiale în posesia cărora intră în temeiul prezentului acord sunt controlate în conformitate cu dispozițiile prezentei anexe. În cazul în care una dintre părți ajunge la concluzia că se va afla sau consideră, în mod rezonabil, că se va afla în imposibilitatea de a respecta dispozițiile secțiunilor A și B privind nedivulgarea, aceasta informează de îndată cealaltă parte în această privință. În acest caz, părțile se consultă cu privire la măsurile care trebuie luate.
      VI.   Soluționarea litigiilor și tipuri noi și neprevăzute de proprietate intelectuală

      A.   Litigiile între părți, apărute pe marginea proprietății intelectuale, se soluționează în conformitate cu articolul X alineatul (3) din prezentul acord.
      Cu toate acestea, cu acordul comun al părților, un astfel de litigiu poate fi adus în fața unui tribunal internațional de arbitraj pentru un arbitraj obligatoriu în conformitate cu normele aplicabile ale dreptului internațional. Cu excepția cazului în care părțile convin altfel, se aplică regulile de arbitraj ale UNCITRAL.
      B.   În cazul în care una dintre părți estimează că un nou tip de proprietate intelectuală nereglementat de un plan de gestionare tehnologică sau de un acord între entitățile desemnate poate rezulta dintr-o activitate de cooperare întreprinsă în temeiul prezentului acord sau în cazul în care apar alte dificultăți neprevăzute, părțile organizează de îndată discuții cu scopul de a veghea ca protecția, exploatarea și difuzarea proprietății intelectuale în cauză să fie asigurate în mod adecvat pe teritoriile lor respective.


title: Decizia (UE) 2015/41 a Parlamentului European și a Consiliului din 17 decembrie 2014 privind mobilizarea Fondului european de ajustare la globalizare în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2013/006 PL/Fiat Auto Poland S.A., prezentată de Polonia)

text:
               14.1.2015

               RO

               Jurnalul Oficial al Uniunii Europene

               L 8/12

         DECIZIA (UE) 2015/41 A PARLAMENTULUI EUROPEAN ȘI A CONSILIULUI
   din 17 decembrie 2014
   privind mobilizarea Fondului european de ajustare la globalizare în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
   (cererea EGF/2013/006 PL/Fiat Auto Poland S.A., prezentată de Polonia)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (1), în special articolul 12 alineatul (3),
   având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondului european de ajustare la globalizare (2014-2020) și de abrogare a Regulamentului (CE) nr. 1927/2006 (2), în special articolul 23 al doilea paragraf,
   având în vedere Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (3), în special articolul 12,
   având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (4), în special punctul 13,
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a modificărilor structurale majore intervenite în practicile comerciale internaționale generate de globalizare și pentru a le oferi asistență în reintegrarea pe piața muncii.

               (2)

               FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului.

               (3)

               La 29 iulie 2013, Polonia a prezentat o cerere de mobilizare a FEG în ceea ce privește disponibilizările din întreprinderea Fiat Auto Poland S.A. și de la 21 dintre furnizorii și producătorii din aval ai acesteia și a completat-o cu informații suplimentare până la 16 iunie 2014. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 1 259 610 EUR.

               (4)

               Prin urmare, FEG ar trebui mobilizat pentru a oferi o contribuție financiară ca răspuns la cererea depusă de Polonia,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2014, se mobilizează Fondul european de ajustare la globalizare pentru alocarea sumei de 1 259 610 EUR sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 17 decembrie 2014.

            Pentru Parlamentul European

            Președintele

         M. SCHULZ

            Pentru Consiliu

            Președintele

         B. DELLA VEDOVA

      (1)  JO L 406, 30.12.2006, p. 1.

      (2)  JO L 347, 20.12.2013, p. 855.

      (3)  JO L 347, 20.12.2013, p. 884.

      (4)  JO C 373, 20.12.2013, p. 1.


title: Decizia Comisiei din 2 octombrie 1997 de modificare a Deciziei 93/53/CEE de înființare a unui comitet științific pentru denumiri de origine, indicații geografice și atestate de specificitate (Text cu relevanță SEE)

text:
               03/Volumul 22

               RO

               Jurnalul Ofícial al Uniunii Europene

               236

         31997D0656

               L 277/30

               JURNALUL OFÍCIAL AL UNIUNII EUROPENE

      DECIZIA COMISIEI

   din 2 octombrie 1997
   de modificare a Deciziei 93/53/CEE de înființare a unui comitet științific pentru denumiri de origine, indicații geografice și atestate de specificitate
   (Text cu relevanță SEE)
   (97/656/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât este necesar să se specifice condițiile pe care membrii comitetului trebuie să le îndeplinească în exercitarea funcțiilor lor,
   DECIDE:
   Articol unic
   Decizia 93/53/CEE se modifică după cum urmează:

               1.

               prima teză din articolul 6 alineatul 1 se înlocuiește cu:
               „Mandatul membrilor are o durată de trei ani.”;

               2.

               articolul 6 alineatul 2 se înlocuiește cu:
               „(2)   La expirarea mandatului de trei sau doi ani, după caz, membrii, președintele și vicepreședintele rămân în funcție până când sunt înlocuiți sau li se reînnoiește mandatul.”;

               3.

               articolul 9 se înlocuiește cu textul următor:
               „Articolul 9
               (1)   Fără a aduce atingere articolului 214 din tratat, membrii comitetului au obligația să nu divulge informațiile de care au luat cunoștință în timpul lucrărilor comitetului, dacă reprezentantul Comisiei îi informează pe aceștia că avizul solicitat se referă la o problemă cu caracter confidențial.
               (2)   Aceștia nu pot utiliza în scopuri profesionale informațiile de care au luat cunoștință în cursul sau după încheierea mandatului lor de membri ai comitetului.”;

               4.

               se introduce următorul articol:
               „Articolul 10
               În timpul exercitării funcțiilor lor, membrii se angajează să evite orice conflict de interese.”.

      Adoptată la Bruxelles, 2 octombrie 1997.

            Pentru Comisie

         Franz FISCHLER

            Membru al Comisiei


title: Decizia Comisiei din 1 iunie 2015 de instituire a unui forum la nivel înalt pentru îmbunătățirea funcționării lanțului de aprovizionare cu alimente

text:
               2.6.2015

               RO

               Jurnalul Oficial al Uniunii Europene

               C 179/3

         DECIZIA COMISIEI
   din 1 iunie 2015
   de instituire a unui forum la nivel înalt pentru îmbunătățirea funcționării lanțului de aprovizionare cu alimente
   (2015/C 179/03)
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               Articolul 173 alineatul (1) din tratat atribuie Uniunii și statelor membre misiunea de a asigura condițiile necesare pentru competitivitatea industriei Uniunii, mai ales prin încurajarea unui mediu favorabil pentru cooperarea între întreprinderi. Articolul 173 alineatul (2) în special solicită statelor membre să se consulte reciproc, în cooperare cu Comisia și, dacă este necesar, să își coordoneze acțiunile în sectorul industrial. Comisia poate adopta orice inițiativă utilă promovării acestei coordonări.

               (2)

               În 2010, Comisia a înființat un grup de experți, Forumul la nivel înalt pentru îmbunătățirea funcționării lanțului de aprovizionare cu alimente (denumit în continuare „forumul”), cu scopul de a acorda asistență Comisiei în ceea ce privește dezvoltarea unei politici industriale solide în sectorul agroalimentar, ca urmare a recomandării Grupului la nivel înalt privind competitivitatea industriei agroalimentare și punerea în practică a inițiativelor prezentate în Comunicarea „Îmbunătățirea funcționării lanțului de aprovizionare cu alimente în Europa” din 2009.

               (3)

               Până în 2014, Forumul la nivel înalt pentru îmbunătățirea funcționării lanțului de aprovizionare cu alimente a contribuit la o analiză aprofundată a principalilor factori determinanți ai competitivității întregului lanț de aprovizionare cu alimente, prin adoptarea unei abordări holistice. El a recunoscut necesitatea coerenței între toate domeniile de politică care afectează lanțul alimentar din Uniune și în special în ceea ce privește: agricultura, siguranța alimentară, nutriția și sănătatea, piețele financiare, comerțul, mediul, cercetarea și inovarea, politicile industriale în sens mai general.

               (4)

               În raportul său final din 15 octombrie 2014, cei 47 de membri ai forumului au solicitat în unanimitate Comisiei să acorde forumului un nou mandat pentru continuarea dialogului constructiv între părțile interesate din sectorul public și privat european cu privire la aspectele esențiale de politică, precum și privind noile provocări care afectează competitivitatea întregului lanț de aprovizionare cu alimente.

               (5)

               Raportul final conține recomandări care indică diferite subiecte ce urmează să facă obiectul unor noi discuții și inițiative în cadrul următorului Forum, precum competitivitatea și întreprinderile mici și mijlocii, practicile comerciale între întreprinderi, piața internă, accesul pe piață, sustenabilitatea, dimensiunea socială, inovarea, prețurile. Alte subiecte cu relevanță pentru competitivitatea lanțului de aprovizionare cu alimente ar putea fi, de asemenea, în centrul activităților forumului în viitor.

               (6)

               Prin urmare, activitatea Forumului ar trebui să continue.

               (7)

               Calitatea de membru al forumului ar trebui să fie deschisă autorităților naționale din toate statele membre, pentru a facilita schimbul de bune practici, precum și părților interesate relevante din sectorul industrial și societatea civilă, în special reprezentanților consumatorilor, ai sindicatelor și ai organizațiilor neguvernamentale. Reprezentarea organizațiilor private ar trebui stabilită pe baza unei invitații publice de depunere a candidaturilor, pentru a asigura o reprezentare echilibrată a părților interesate.

               (8)

               Este necesară definirea unor norme privind divulgarea informațiilor de către membrii forumului, fără a aduce atingere normelor Comisiei privind securitatea, prevăzute în anexa la Decizia 2001/844/CE, CECO, Euratom a Comisiei (1).

               (9)

               Datele cu caracter personal ar trebui prelucrate în conformitate cu Regulamentul (CE) nr. 45/2001 al Parlamentului European și al Consiliului (2).

               (10)

               Este oportun să se stabilească o perioadă de aplicare a prezentei decizii. Comisia va examina în timp util oportunitatea unei prelungiri,

         DECIDE:
   Articolul 1
   Obiect
   Un forum la nivel înalt pentru îmbunătățirea funcționării lanțului de aprovizionare cu alimente, denumit în continuare „forumul”, se înființează de la data adoptării prezentei decizii.
   Articolul 2
   Atribuții
   Forumul asistă Comisia în ceea ce privește dezvoltarea politicii industriale în sectorul agroalimentar și la elaborarea măsurilor politice conexe care să contribuie la o mai bună funcționare a lanțului de aprovizionare cu alimente. În acest scop și pe baza recomandărilor din raportul final al forumului, adoptat la 15 octombrie 2014, Comitetul își concentrează discuțiile asupra subiectelor relevante cum ar fi:

               —

               competitivitatea lanțului alimentar și a IMM-urilor;

               —

               practicile comerciale între întreprinderi;

               —

               piața internă;

               —

               accesul pe piață și comerțul;

               —

               durabilitate;

               —

               dimensiunea socială;

               —

               inovare;

               —

               prețuri;

               —

               viitoare provocări care influențează competitivitatea lanțului de aprovizionare cu alimente.

         Articolul 3
   Consultare
   De asemenea, Comisia poate consulta forumul cu privire la orice alte chestiuni legate de funcționarea lanțului de aprovizionare cu alimente în cadrul pieței interne, precum și în scopul stabilirii de noi recomandări.
   Articolul 4
   Componență – Numire
   (1)   Forumul este alcătuit din maximum 50 de membri.
   (2)   Forumul este alcătuit din următorii membri:

               (a)

               autoritățile naționale din statele membre responsabile cu sectorul alimentar la nivel ministerial;

               (b)

               organizațiile implicate în mod activ în industria agroalimentară și în comerțul și distribuția produselor agroalimentare în Uniune;

               (c)

               asociațiile și federațiile umbrelă din UE care reprezintă sectoarele agriculturii, al industriei agroalimentare și al comerțului și distribuției produselor agroalimentare în Uniune;

               (d)

               organizațiile neguvernamentale cu expertiză în chestiunile legate de lanțul de aprovizionare cu alimente.

         (3)   Autoritățile naționale ale statelor membre își desemnează un reprezentant în grupul de pregătire menționat la articolul 5 alineatul (2).
   Directorul general al Direcției Generale Piață Internă, Industrie, Antreprenoriat și IMM-uri numește ceilalți membri, reprezentând organizațiile cu competențe în domeniile menționate la articolul 2 și la articolul 3 și care au răspuns la invitația de depunere a candidaturilor. Aceste organizații își numesc reprezentanții în cadrul forumului și al grupului de pregătire menționat la articolul 5 alineatul (2).
   Comisia poate refuza numirea unui reprezentant de către o organizație în cazul în care consideră, din motive întemeiate, specificate în regulamentul de procedură al grupului, că numirea nu este adecvată. În astfel de cazuri, se solicită organizației respective să numească un alt reprezentant.
   (4)   Membrii sunt numiți pentru întreaga perioadă de aplicare a prezentei decizii. Aceștia rămân în funcție până la înlocuirea lor în conformitate cu alineatul (5) sau până la sfârșitul mandatului lor.
   (5)   Membrii pot fi înlocuiți pentru durata rămasă a mandatului în următoarele cazuri:

               (a)

               atunci când demisionează;

               (b)

               atunci când nu mai sunt în măsură să contribuie în mod eficient la lucrările forumului;

               (c)

               atunci când nu respectă articolul 339 din tratat.

         (6)   Numele membrilor sunt publicate pe site-ul internet al Direcției Generale Piață Internă, Industrie, Antreprenoriat și IMM-uri și în registrul grupurilor de experți ai Comisiei și al altor entități similare (denumit în continuare „registrul”)
   Colectarea, gestionarea și publicarea numelor membrilor se efectuează în conformitate cu Regulamentul (CE) nr. 45/2001.
   Articolul 5
   Funcționare
   (1)   Forumul este prezidat de către un reprezentant al Comisiei. Acesta întocmește un raport final privind activitățile sale, adresat Comisiei.
   (2)   Un grup de pregătire, denumit în continuare „grupul sherpa”, pregătește dezbaterile, documentele de fond și avizele în vederea elaborării raportului final al forumului. Grupul „sherpa” este format din înalți reprezentanți ai fiecărui membru al forumului. El este prezidat de un reprezentant al Comisiei.
   (3)   Cu acordul serviciilor Comisiei, forumul poate înființa subgrupuri pentru a examina aspecte specifice pe baza unui mandat definit de către forumul sau cu grupul sherpa. Aceste subgrupuri se dizolvă de îndată ce își îndeplinesc mandatele.
   (4)   Reprezentantul Comisiei poate solicita ad-hoc experților care au competențe specifice într-o chestiune aflată pe ordinea de zi să participe la activitatea forumului, a grupului sherpa sau a subgrupurilor. În plus, reprezentantul Comisiei poate acorda statutul de observator unor persoane, unor organizații, astfel cum sunt definite în regula nr. 8 alineatul (3) din regulile orizontale aplicabile grupurilor de experți, precum și țărilor candidate.
   (5)   Reuniunile forumului, ale grupului sherpa și ale subgrupurilor au loc, în general, la unul dintre sediile Comisiei. Comisia asigură serviciile de secretariat. Alți funcționari ai Comisiei interesați de activități pot participa la întruniri ale forumului, ale grupului sherpa și ale subgrupurilor.
   (6)   Membrii forumului, reprezentanții acestora în cadrul grupului sherpa și în cadrul subgrupului, precum și experții și observatorii invitați trebuie să respecte obligațiile de secret profesional prevăzute în tratate și în normele de punere în aplicare a acestora, precum și normele Comisiei privind securitatea în ceea ce privește protecția informațiilor clasificate ale Uniunii, stabilite în anexa la Decizia 2001/844/CE, CECO, Euratom. Dacă aceste obligații nu sunt respectate, Comisia poate lua toate măsurile necesare.
   (7)   Comisia publică toate documentele relevante legate de activitățile desfășurate de forum (agende de lucru, minute și contribuții ale participanților), fie prin includerea acestora în registru, fie prin intermediul unui link al registrului către un site internet dedicat. Nu se publică documentele a căror divulgare ar submina protecția interesului public sau privat în sensul articolului 4 din Regulamentul (CE) nr. 1049/2001 al Parlamentului European și al Consiliului (3).
   În cazul în care se dovedește a fi necesar, Comisia poate traduce aceste documente, în întregime sau parțial, în toate limbile oficiale ale Uniunii.
   Articolul 6
   Cheltuieli aferente întrunirilor
   (1)   Participanții la activitățile forumului, ale grupului sherpa și ale subgrupurilor nu sunt remunerați pentru serviciile pe care le prestează.
   (2)   Cheltuielile de călătorie și diurnele participanților la activitățile forumului, ale grupului sherpa și ale subgrupurilor se rambursează de către Comisie în conformitate cu dispozițiile în vigoare în cadrul Comisiei.
   (3)   Cheltuielile respective sunt rambursate în limitele creditelor disponibile alocate în cadrul procedurii anuale de alocare a resurselor.
   Articolul 7
   Aplicabilitate
   Prezenta decizie expiră la 31 decembrie 2019.

      Adoptată la Bruxelles, 1 iunie 2015.

            Pentru Comisie

         Elżbieta BIEŃKOWSKA

            Membru al Comisiei

      (1)  Decizia 2001/844/CE, CECO, Euratom a Comisiei din 29 noiembrie 2001 de modificare a regulamentului său de procedură (JO L 317, 3.12.2001, p. 1).

      (2)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).

      (3)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, 31.5.2001, p. 43).


title: 2010/527/UE: Decizia Parlamentului European din 5 mai 2010 privind închiderea conturilor Observatorului European pentru Droguri și Toxicomanie pentru exercițiul financiar 2008

text:
               25.9.2010

               RO

               Jurnalul Oficial al Uniunii Europene

               L 252/163

         DECIZIA PARLAMENTULUI EUROPEAN
   din 5 mai 2010
   privind închiderea conturilor Observatorului European pentru Droguri și Toxicomanie pentru exercițiul financiar 2008
   (2010/527/UE)
   PARLAMENTUL EUROPEAN,
   având în vedere conturile anuale finale ale Observatorului European pentru Droguri și Toxicomanie pentru exercițiul financiar 2008,
   având în vedere Raportul Curții de Conturi privind conturile anuale ale Observatorului European pentru Droguri și Toxicomanie pentru exercițiul financiar 2008, însoțit de răspunsurile Observatorului (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 1920/2006 al Parlamentului European și al Consiliului din 12 decembrie 2006 privind Observatorul European pentru Droguri și Toxicomanie (3), în special articolul 15,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0067/2010),

               1.

               aprobă închiderea conturilor Observatorului European pentru Droguri și Toxicomanie pentru exercițiul financiar 2008;

               2.

               încredințează președintelui sarcina de a transmite prezenta decizie directorului Observatorului European pentru Droguri și Toxicomanie, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 304, 15.12.2009, p. 148.

      (2)  JO L 248, 16.9.2002, p. 1.

      (3)  JO L 376, 27.12.2006, p. 1.

      (4)  JO L 357, 31.12.2002, p. 72.